ທ່ານ Xi Jinping ຖືກແຕ່ງຕັ້ງ ໃຫ້ເປັນ ຜູ້ນໍາຄົນໃໝ່ ຂອງຈີນ 
ທ່ານ Xi ກ່າວ​ວ່າ ຄະນະນຳພາຊຸດໃໝ່ຈະຕ້ອງປະເຊີນກັບຄວາມຮັບຜິດຊອບອັນຍິ່ງໃຫຍ່ ແຕ່ຈະຕໍ່ສູ້ເພື່ອໃຫ້ຈີນມີສະພາບຊີວິດການເປັນຢູ່ຂອງປະຊາຊົນ ທີ່ດີຂຶ້ນ.
ທ່ານ Xi Jinping ໄດ້ຖືກແຕ່ງຕັ້ງໃຫ້ເປັນຜູ້ນໍາຄົນໃໝ່ຂອງຈີນ ເຂົ້າຮັບໜ້າທີ່ເປັນເລຂາທິການໃຫຍ່ຂອງພັກ Communist ທີ່ປົກຄອງປະເທດຢູ່ໃນຂະນະນີ້ ແລະຍັງເປັນປະທານຂອງ ຄະນະກຳມາທິການທະຫານ ທີ່ມີອິດທິພົນນໍາອີກ ຮອງປະທານປະເທດ Xi ຜູ້ຊຶ່ງໄດ້ຄາດຫວັງມານານແລ້ວວ່າ ຈະເຂົ້າຮັບໜ້າທີ່ເປັນຜູ້ນຳພັກຕໍ່ຈາກປະທານປະເທດ Hu Jintao ທີ່ອອກຈາກຕໍາແໜ່ງໄປແລ້ວນັ້ນ ໄດ້ຢ່າງຢູ່ເທິງພົມສີແດງເຂົ້າສູ່ ຫໍສາລາປະຊາຊົນ ໃນກຸງປັກກິ່ງໃນວັນພຸດວານນີ້ ພ້ອມທັງສະມາ ຊິກຂອງຄະນະນໍາພາຊຸດໃໝ່ຂອງຈີນອີກ 6 ທ່ານ ທ່ານ Xi ຜູ້ຊຶ່ງຈະໄດ້ເຂົ້າກໍາຕໍາແໜ່ງປະທານປະເທດ ໃນເດືອນ ມີນາໜ້ານີ້ ໄດ້ກ່າວໃນຄໍາປາໄສທີ່ຖ່າຍທອດອອກອາກາດສົດ ທາງໂທລະພາບລັດວ່າຄະນະນຳພາຊຸດໃໝ່ຈະຕ້ອງປະເຊີນກັບຄວາມຮັບຜິດຊອບອັນຍິ່ງ ໃຫຍ່ ແຕ່ຈະຕໍ່ສູ້ເພື່ອໃຫ້ຈີນມີສະພາບຊີວິດການເປັນຢູ່ ທີ່ດີຂຶ້ນຂອງປະຊາຊົນຈໍານວນ 1 300 ລ້ານຄົນນັ້ນ ທ່ານ Xi ກ່າວວ່າ: ຜູ້ນໍາອາຍຸ 59 ປີທ່ານນີ້ ຊຶ່ງເປັນລູກຂອງນັກປະຕິວັດທີ່ມີຊື່ສຽງ ໄດ້ກໍາຕໍາແໜ່ງຄວບຄຸມ ປະເທດທີ່ມີເສດຖະກິດໃຫຍ່ອັນດັບ 2 ຂອງໂລກ ທ່າມກາງບັນຫາທ້າທາຍຕ່າງໆ ຊຶ່ງຮວມ ທັງສະພາບເສດຖະກິດທີ່ຖົດຖອຍ ແລະຄວາມໂກດແຄ້ນບໍ່ພໍໃຈຂອງປະຊາຊົນຕໍ່ການ ສໍ້ລາດບັງຫຼວງຂອງລັດຖະບານນັ້ນ ທ່ານ Xi ໄດ້ຂຶ້ນເວທີຮວມກັບສະມາຊິກຄະນະກຳມະການກົມການເມືອງສູນກາງພັກ ຊຶ່ງເປັນ ສະຖາບັນເຮັດການຕັດສິນໃຈທີ່ມີອິດທິພົນທີ່ສຸດຂອງຈີນ ອັນມີຮວມທັງທ່ານນາຍົກ ລັດຖະ ມົນຕີ ທີ່ຈະເຂົ້າຮັບຕໍາແໜ່ງຄົນໃໝ່ທ່ານ Li Kequiang, ນັກເສດຖະສາດທີ່ໄດ້ຝຶກອົບຮົມ ຈາກເກົາຫຼີເໜືອທ່ານ Zhang Dejiang, ຜູ້ນໍາທາງການໂຄສະນາຊວນເຊື່ອ ທ່ານ Liu Yunshan, ຮອງນາຍົກລັດຖະມົນຕີ ທ່ານ Wang Qishan, ຜູ້ນໍາພັກຄອມມູນິສ ນະຄອນ ຊຽງໄຮ້ ທ່ານ Yu Zhengsheng, ຫົວໜ້າພັກຄອມມູນິສເມືອງ Tanjian ທ່ານ Zhang Gaoli